MT
13.3.2023
Il-Ġurnal Uffiċjali tal-Unjoni Ewropea
C 94/35
Sentenza tal-Qorti Ġenerali tal-25 ta’ Jannar 2023 – Zielonogórski Klub Żużlowy Sportowa vs EUIPO – Falubaz Polska (FALUBAZ) (Kawża T-703/21) (1) (“Trade mark tal-Unjoni Ewropea – Proċedimenti għal dikjarazzjoni ta’ invalidità – Trade mark tal-Unjoni Ewropea verbali FALUBAZ – Raġuni assoluta ta’ invalidità – Mala fide – Artikolu 52(1)(b) tar-Regolament (KE) Nru 207/2009 (li sr l-Artikolu 59(1)(b) tar-Regolament (UE) 2017/1001)”) (2023/C 94/38) Lingwa tal-kawża: il-Pollakk Partijiet Rikorrent: Zielonogórski Klub Żużlowy Sportowa S.A. (Zielona Góra, il-Polonja) (rappreżentant: T. Grucelski, avukat) Konvenut: L-Uffiċċju tal-Proprjetà Intellettwali tal-Unjoni Ewropea (rappreżentant: D. Walicka, aġent) Parti oħra fil-proċedimenti quddiem il-Bord tal-Appell tal-EUIPO, intervenjenti quddiem il-Qorti Ġenerali: Falubaz Polska S. A. spółka komandytowo-akcyjna (Zielona Góra) (rappreżentant: J. Kurzawski, avukat)
Suġġett Permezz tar-rikors tagħha bbażat fuq l-Artikolu 263 TFUE, ir-rikorrenti titlob l-annullament tad-deċiżjoni tal-Ewwel Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tal-24 ta’ Awwissu 2021 (Każ R 1681/2020-1).
Dispożittiv 1) Ir-rikors huwa miċħud.
2) Zielonogórski Klub Żużlowy Sportowa S.A. hija kkundannata għall-ispejjeż.
(1)
ĠU C 11, 10.1.2022.
Sentenza tal-Qorti Ġenerali tal-25 ta’ Jannar 2023 – NS vs Il-Parlament (Kawża T-805/21) (1) (“Servizz pubbliku – Uffiċjali – Assenjazzjoni mill-ġdid – Interess tas-servizz – Korrispondenza bejn il-grad u l-impjieg – Telf ta’ primjum – Dritt għal smigħ – Obbligu ta’ motivazzjoni – Użu ħażin ta’ poter u ta’ proċedura”) (2023/C 94/39) Lingwa tal-kawża: il-Franċiż Partijiet Rikorrent: NS (rappreżentant: L. Levi, avukata) Konvenut: Il-Parlament Ewropew (rappreżentanti: I. Lázaro Betancor, L. Darie u K.
Zejdová, aġenti)
Suġġett Permezz tar-rikors tagħha bbażat fuq l-Artikolu 270 TFUE, ir-rikorrenti titlob, minn naħa, l-annullament tad-deċiżjoni tal-Parlament Ewropew tal-21 ta’ Jannar 2021, li permezz tagħha hija ġiet assenjata mill-ġdid għall-[données confidentielles occultées] u, sa fejn neċessarju, tad-deċiżjoni tas-16 ta’ Settembru 2021 li tiċħad l-ilment tagħha, kif ukoll tad-deċiżjoni ta’ rkupru ta’ ħlasijiet indebiti tat-8 ta’ Marzu 2021 u, min-naħa l-oħra, il-kumpens tad-dannu mġarrab minnha minħabba dawn id-deċiżjonijiet.